Aizkraukle

**Aizkraukle** ir pilsēta Vidzemes dienvidu daļā, Aizkraukles novada administratīvais centrs. Atrodas  no Rīgas. Aizkrauklei cauri tek Daugava un tai blakus atrodas Pļaviņu HES ūdenskrātuve.

## Nosaukums
Pilsētas nosaukums atvasināts no viduslaiku latīņu valodā lietotā vietvārda *Ascrad* vai *Asscrade* (, literārajā vācu valodā *Ascheraden*, krievu tekstos *Скровень*), kas latviski skan "Ašķere — tā sauca strautu, Daugavas pieteku.

## Vēsture
Aizkraukles līvu pils pirmo reizi pieminēta Livonijas Indriķa hronikas tekstā sakarā ar līvu un lietuviešu uzbrukumu Rīgai 1204. gadā. Tad tā bijusi vistālāk austrumos novietotā līvu osta pie Daugavas ūdensceļa, vēl tālāk sākās kristīto sēļu un latgaļu zemes — Koknese un Jersika. 1205. gadā piespiedu kārtā kristīti arī Aizkraukles lībieši. Ap 1229. gadu notika Aizkraukles kauja starp Zemgales ķēniņa Viestarda un Aizkraukles pilskunga Markvarta vadītajiem karaspēkiem. No 1252. līdz 1478. gadam Aizkraukle bija Livonijas ordeņa Aizkraukles komturejas centrs.

Mūsdienu Aizkraukles pilsēta radās 20. gadsimta sešdesmitajos gados kā **Pētera Stučkas celtnieku ciemats** (nosaukts par godu Pēterim Stučkam), pateicoties Pļaviņu HES celtniecībai. Celtnieku ciematam strauji augot, 1967. gadā tas ieguva pilsētas statusu ar nosaukumu **Stučka** un tajā pašā laikā kļuva par rajona centru. Daļa celtnieku palika uz dzīvi pilsētā, tajā tika uzbūvēti rūpniecības uzņēmumi — VEF telefonu un dzelzsbetona rūpnīca, kā arī pilsētai nepieciešamā infrastruktūra.  ar Augstākās padomes lēmumu pilsēta ieguva nosaukumu Aizkraukle.

### Aizkraukles pilskalns
Aizkraukles pilskalns ir 0,5 ha liels, ar 0,1 ha lielu priekšpili (Ernests Brastiņš, 1930.), 3 ha lielu senpilsētu un ostu. Pilskalna tuvumā atrodas divi kapulauki — Aizkraukles un Lejasžagaru, kur kopumā atsegts ap 100 uz 10.—12.gs. attiecināmu lībiešu un latgaļu apbedījumu (Urtāns, 1983.).

## Ģeogrāfija
Lielākā Aizkraukles daļa atrodas Lejasdaugavas senlejas augstajā labajā krastā, neliela daļa arī zemajā kreisajā krastā. Pilsēta ir visumā līdzena, tās austrumos ir dziļa grava ar Kalnaziedu pilskalnu (89 m vjl), dienvidrietumu daļā tās kreisā krasta robeža iet pa Lauces upīti. Daugavas augstums virs jūras līmeņa augšpus Pļaviņu HES ir 67—72,5 m, lejpus tā — 32 m, pateicoties kam lejpus aizsprosta ir labi redzams senlejas krasts.

## Iedzīvotāji
1997. gadā pilsētā dzīvoja 61,2% latviešu, 27,7% krievu un 11,1% citu tautību iedzīvotāju. Maksimālais iedzīvotāju skaits pilsētā bija 1992. gadā — 10 521 cilvēks.

### Iedzīvotāju skaita izmaiņas
Esošajās robežās, pēc CSP datiem.

## Saimniecība
Aizkrauklē galvenās ražošanas nozares ir enerģētika un kokapstrāde.

Lielākie uzņēmumi Aizkrauklē:
* AS "Latvenergo" piederošā Pļaviņu HES — elektroenerģija;
* AS "Virši-A" — degvielas un elektroenerģijas tirdzniecība
* SIA AKZ piederošā kokapstrādes rūpnīca — kokmateriāli
* SIA "JELD-WEN Latvija" — koka durvju ražošana un pārdošana
* SIA "Avēnija VP" — transportlīdzekļu remonts un apkope
* SIA "Aizkraukles Saldumi" — konditorejas izstrādājumi

Līdz 1990. gadiem Aizkrauklē bija Ražošanas apvienības VEF tālruņu rūpnīca.

## Transports
2,5 km uz ziemeļaustrumiem no Aizkraukles centra atrodas dzelzceļa stacija Aizkraukle, kura ir elektrovilcienu maršruta Rīga—Aizkraukle galapunkts. Tajā pietur arī dīzeļvilcieni maršrutos no Rīgas uz Daugavpili, Rēzekni, Zilupi, Madonu, Gulbeni. Ar staciju pilsētu savieno pilsētas autobusi un vairāki vietējie un starppilsētu maršruti. No dzelzceļa līnijas iet atzarojums uz pilsētu, taču tajā nav pasažieru satiksmes.

Pašā pilsētā atrodas autoosta.

Galvenie ceļi no pilsētas ir  (Bauska - Aizkraukle), Enerģētiķu iela, kas savieno pilsētu ar autoceļu  (Rīga - Daugavpils), Gaismas iela jeb V958 (Aizkraukle—Aizkraukles stacija),  (Aizkraukle - Jēkabpils), V954 Aizkraukle—Aizpuri un ārpus pilsētas sākošais  (Sērene - Kalnieši).

## Apskates vietas

* Aizkraukles katoļu baznīca
* Aizkraukles vēstures un mākslas muzejs
* Kalnaziedu pilskalns
* Pļaviņu HES un tās ekspozīcija
* Stēla "Lāčplēša cīņa"
* "Tiem, kas nepārnāca. Staļina-Hitlera genocīda upuriem." piemiņas akmens

## Attēlu galerija

Attēls:Aizkraukle, Pļaviņu HES.jpg|Pļaviņu HES aizsprosts
Attēls:Aizkraukles autoosta.JPG|Autoosta
Attēls:Aizkraukles universalveikals.JPG|Universālveikals
Attēls:Aizkraukles skola.JPG|Skola
Attēls:Tuneli zem hes.JPG|Pļaviņu HES tunelis
Attēls:Tirdzniecibas centrs IGA.JPG|Tirdzniecības centrs "IGA"
Attēls:Pļaviņu HES pavasarī.JPG|Pļaviņu HES pavasarī
Attēls:Aizkr lut baznica.JPG|Aizkraukles luterāņu baznīca
Attēls:Aizkraukles novada dome.JPG|Aizkraukles novada dome
Attēls:Aizkr biblioteka.JPG|Pilsētas bibliotēka
Attēls:Aizkr katolu baznica.JPG|Aizkraukles katoļu baznīca
Attēls:Aizkraukles novada gimnazija.JPG|Aizkraukles novada vidusskola


## Atsauces

## Ārējās saites

* Aizkraukle — Vietas.lv